Serapias perez-chiscanoi
La serapia berdi (Serapias perez-chiscanoi, enantih llamá Serapias viridis) eh una ehpeci erbácia pereni pretenecienti a la familia lah orquídiah.

Dehcrición 
La prencipal caraiteríhtica deferenciaora d'otrah ehpecih del su héniru eh el colol berdi craru, branquecinu u encrusu amarillentu el su tallu, ohah y frorih. Posei, amáh una benación colol purpúrea u rosá. Lah frorih son hermafroitah y zigomórficah, y loh suh tépaluh converhin en una gálea

Dehtribución
Se trata d'un endemihmu ibéricu, localidándosi la huerza loh suh efehtibuh en 'a cuenca Guadiana, prencipalmenti en 'a probincia de Baahóh, anque tamién apaeci, máh ehporáicaenti, en 'ah probinciah 'e Cázrih, Toléu y en Purtugal. Ehtubu catalogá pol 'a Junta de Extremadura cumu ehpeci en peligru d'ehtinción hahta primabera 'e 2008, cuandu Ahentih 'el Meyu Natural ehtremeñuh alcuentrarun una pobración en 'ah sierrah centralih de la probincia 'e Baajóh compuehta pol máh de mil endibiuh, pasandu a sel consierá cumu "bulnerabli" en 'a Lihta Roha de la Frora Bahculal Ehpañola.

Etimulohía 
El nombri ehpecíficu de la serapia berdi hadi referencia al su dehcubriol, el botánicu ehtremeñu José Luis Pérez Chiscano, quien la abía anombrau comu Serapias viridis, peru que tubu que sel chambau ebiu a la máh que duosa desihtencia de un tasón con esti mesmu nombri.

Abitaeru 
Abita en plauh con cierta umiá, sobri un suhtratu arenosu silícicu y riberah d'arroyuh (preferentimenti ahesauh). Ehtá relacioná con Serapias vomeracea, de la cuala se creíba que eran endibiuh ipucrómicuh.

Huentih

Referenciah

Bibliugrafía 
Pérez Chiscano, J.L., Gil Llano, J.R. & Durán Oliva, F. (1991). Orquídeas de Extremadura. Fondo Natural, S.L., Ábila.
Proyecto Orquídea: Guía de las orquídeas de Extremadura, versión digital. ISBN: 84-690-2917-7
Devesa Alcaraz, J.A., Vegetación y Flora de Extremadura. Universitas editorial. ISBN: 84-88938-03-9
Durán, F., Gil, J.R. Guía de flores de Extremadura (dicotiledóneas). Fondo Natural. ISBN: 84-86430-20-8.

Atihuh 

Blog del Proyecto Orquídea de Extremadura. Fotos de S. perez-chiscanoi.

Botánica